Long daerekta. Blong sing wetem ol instramen we i gat string. Singsing blong Deved.4 God blong mi we yu gat stret fasin,+ taem mi singaot, plis yu ansa long mi.Yu mekem wan rod blong mi kamaot long hem* taem mi stap long trabol.Yu kaen long mi mo yu harem prea blong mi.2 Ol pikinini blong man, ?bambae yufala i mekem haenem blong mi i kam olsem samting blong sem, gogo kasem wetaem??Bambae yufala i laekem samting we i blong nating nomo mo lukaotem samting we i no tru, gogo kasem wetaem? (Selah)3 Yufala i mas save se Jehova bambae i tritim man blong hem we i holemstrong long hem, long wan spesel fasin.*Jehova bambae i harem mi taem mi singaot i go long hem.4 Yufala i save harem nogud, be yufala i no mas mekem sin.+I gud yufala i talem tok blong yufala long hat nomo, taem yufala i stap long bed blong yufala, mo yufala i stap kwaet. (Selah)5 I gud yufala i givim ol sakrefaes blong stret fasin,Mo yufala i trastem Jehova.+6 I gat plante man oli stap talem se: “?Hu bambae i soemaot wan gudfala samting long mifala?”O Jehova, yu letem laet long fes blong yu i saen long mifala.+7 Glad we yu fulumap long hat blong mi i bigwan moaBitim glad blong olgeta we oli gat plante niu waen mo sid blong havestem.8 Bambae mi ledaon mo mi slip long pis,+From we yu nomo, O Jehova, yu mekem mi mi stap gud.+
tpi_Latn